

МИНИСТЕРСТВО КУЛЬТУРЫ

РЕСПУБЛИКИ ТАТАРСТАН

ул. Пушкина, д. 66/33, г. Казань, 420015

ТАТАРСТАН РЕСПУБЛИКАСЫ

МӘДӘНИЯТ МИНИСТРЛЫГЫ

Пушкин ур., 66/33нче йорт, Казан ш., 420015

Тел.: (843) 264-74-01, факс: (843) 292-07-26. mkrt@tatar.ru, mincult.tatarstan.ru

\_\_\_\_\_\_\_\_\_\_\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_

На №\_\_\_\_\_\_\_\_\_\_\_\_\_\_\_\_\_от\_\_\_\_\_\_\_\_\_\_\_\_\_\_\_\_\_

Татарстан Республикасы муниципаль районнарының

мәдәният идарәләре җитәкчеләренә

Хөрмәтле җитәкчеләр!

Бөтендөнья татар яшьләре форумының (алга таба – Форум) 2021 елның 25 нче октябрендәге 502 нче мөрәҗәгате нигезендә Татарстан Республикасы Мәдәният министрлыгы (алга таба – Министрлык) түбәндәгеләрне хәбәр итә.

Форумның иң алдынгы проектларының берсе – «Ачык университет» белем бирү платформасы.

12-14 нче ноябрь көннәрендә «Ачык университет» проекты кысаларында «Акыл фабрикасы» республикакүләм белем бирү форумы узачак. Чараның максаты – ике телле белем бирү һәм коммуникацион мәйданчык формалаштыру, яшьләр өчен иҗтимагый яктан файдалы проектларның идеяләрен булдыру һәм аларны алга таба тарату өстендә эшләү.

Форум программасы 4 блокка бүленә:

– «Заманча мәгариф»;

– «Маркетинг һәм этномәдәни проектларның пиары»;

– «Мәдәният һәм урбанистика»;

– «IT һәм татар проектлары».

Чарага IT-белгечләр, филологлар, маркетологлар, креатив индустрия вәкилләре, җәмәгать эшлеклеләре, укучылар һәм уку йортлары студентлары чакырылачак.

14 нче ноябрь тулысынча Мәдәният һәм урбанистика темасына багышланачак. Министрлык Сездән форум турындагы мәгълүматны районыгыздагы мәдәни үзәкләргә, китапханәләргә, музейларга, театрларга җиткерүегезне сорый.

Катнашучылар гугл-форманы тутырырга тиеш: <https://linktr.ee/univertatar>

Элемтә өчен: Форумның администраторы – Ләйсән Маратовна, тел.: +7 939-339-64-42.

Кушымта: 1 б. 1 д.

Хөрмәт белән,

министр вазыйфаларын башкаручы Ю.И.Әдһәмова